Source: https://domov.sme.sk/c/3085760/krajsky-sud-zrusil-hlavne-pojednavanie-s-volodymyrom-y-obzalovanym-z-vrazdy.html
Timestamp: 2017-05-26 21:26:44+00:00
Document Index: 1597100

Matched Legal Cases: ['súd ', 'súd ', 'súd ', 'súd ', 'súd ', 'súd ']

Krajský súd zrušil hlavné pojednávanie s Volodymyrom Y. obžalovaným z vraždy - domov.sme.sk
Zobraziť všetky sekcie Krajský súd zrušil hlavné pojednávanie s Volodymyrom Y. obžalovaným z vraždy
Bratislava 9. januára (TASR) - Januárový termín hlavného pojednávania v trestnej veci obžalovaného Volodymyra Y. a spol. musel Krajský súd v Bratislave ... 9. jan 2007 o 15:39 TASR
Písmo:A-|A+0Bratislava 9. januára (TASR) - Januárový termín hlavného pojednávania v trestnej veci obžalovaného Volodymyra Y. a spol. musel Krajský súd v Bratislave zrušiť. Dôvodom je preloženie doterajšej predsedníčky senátu, ktorá mala prípad pojednávať, na Najvyšší súd SR kvôli odbornej stáži. O preložení rozhodla Súdna rada SR. K preloženiu sudkyne došlo napriek nesúhlasu vedenia Krajského súdu (KS) v Bratislave, informovala dnes TASR predsedníčka KS Bratislava Gabriela Šimonová. Prípad obžalovaného Volodymyra Y. už pridelili novému predsedovi senátu, ktorý musí spis znovu podrobne naštudovať a následne v čo najkratšom termíne vytýčiť hlavné pojednávanie. Bývalý boxerský európsky šampión Volodymyr Y. stál na čele 21-člennej ukrajinsko-slovenskej skupiny zločineckej skupiny, ktorá sa zaoberala lízingovými a poisťovacími podvodmi a krádežami áut. Polícia predpokladá, že gang ma na svedomí minimálne šesť vrážd. V tomto prípade mal Krajský súd otvoriť pojednávanie vo veci piatich vrážd, ktorých obete páchatelia pochovali v lese na Záhorí. V prípade dokázania viny hrozí Volodymyrovi Y. doživotný trest odňatia slobody. Nechajte si posielať ranný prehľad najdôležitejších správ e-mailom